Nøgleord

Sagens genstand

Afgørelse



Nøgleord

Retslig procedure – retsakter, der under sagen ophæver og erstatter de anfægtede retsakter – begæring om tilpasning af påstandene fremsat under sagen – lovlig – undtagelse til reglen om fristen for anlæggelse af annullationssøgsmål (art. 263, stk. 6, TEUF) (jf. præmis 40-43)

2. Annullationssøgsmål – anbringender – overtrædelse af væsentlige formforskrifter – utilstrækkelig begrundelse – efterprøvelse af egen drift – pligt til at overholde kontradiktionsprincippet (art. 263, stk. 4, TEUF og art. 296 TEUF) (jf. præmis 48 og 49)

3. Institutionernes retsakter – begrundelse – forpligtelse – rækkevidde – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – ingen pligt til forudgående høring af den person, der er genstand for denne foranstaltning – pligt til i begrundelsen at angive specifikke og konkrete oplysninger, der kan begrunde foranstaltningen – afgørelse vedtaget i en sammenhæng, som er adressaten bekendt, og som gør det muligt for ham at forstå, hvilke konsekvenser den trufne afgørelse har for ham – kortfattet begrundelse tilladt (art. 296 TEUF; Rådets forordning nr. 25/2011 og nr. 330/2011; Rådets afgørelse 2011/18 og 2011/221) (jf. præmis 51-57)

4. Den Europæiske Union – domstolskontrol med lovligheden af institutionernes retsakter – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – domstolsprøvelse – rækkevidde – begrænset prøvelse for almindelige regler – prøvelse, der udstrækker sig til bedømmelse af de faktiske omstændigheder og prøvelse af de beviser, der ligger til grund for retsakter, som finder anvendelse på specifikke enheder (art. 29 TEU; art. 215, stk. 2, TEUF; Rådets forordning nr. 560/2005, art. 11a, stk. 1 og 2; Rådets afgørelse 2010/656, art. 7, stk. 1 og 2) (jf. præmis 66-68)

5. Annullationssøgsmål – anbringender – magtfordrejning – begreb (art. 263, stk. 2, TEUF) (jf. præmis 78)

6. Annullationssøgsmål – anbringender – magtfordrejning – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – ingen magtfordrejning (art. 21 TEU; Rådets forordning nr. 25/2011 og nr. 330/2011; Rådets afgørelse 2011/18 og 2011/221) (jf. præmis 78-85)

7. Den Europæiske Union – fælles udenrigs- og sikkerhedspolitik – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – pligt til at foreskrive retsgarantier for de omfattede personer og enheder, vedrørende hvilken procedure der skal følges for få oplysning om de forhold, som lægges dem til last, og vedrørende adgangen til Unionens retsinstanser (art. 215 stk. 3, TEUF; Rådets forordning nr. 560/2005, art. 2a, art. 11a, stk. 3, 4 og 6, og bilag I A; Rådets afgørelse 2010/656, art. 7, stk. 3 og 4, art. 8 og art. 10, stk. 3) (jf. præmis 87-95)

8. Institutionernes retsakter – almindelig forpligtelse til at oplyse adressaterne for en retsakt om retsmidler og frister – foreligger ikke (art. 263, stk. 4 og 6, TEUF og art. 275, stk. 2, TEUF; Rådets forordning nr. 25/2011 og nr. 330/2011; Rådets afgørelse 2011/18 og 2011/221) (jf. præmis 95)

9. Retslig procedure – stævning – formkrav – klar og præcis fremstilling af de påberåbte anbringender – grundlæggende rettigheder – ret til forsvar – ret til kontradiktion – ret til en effektiv domstolsprøvelse – tilsidesættelse af nævnte rettigheder – foreligger ikke [Den Europæiske Unions charter om grundlæggende rettigheder, art. 41 og 47; statutten for Domstolen, art. 21, stk. 1; Rettens procesreglement, art. 44, stk. 1, litra c)] (jf. præmis 99)

10. EU-ret – principper – ret til forsvar – ret til en effektiv domstolsprøvelse – rækkevidde – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – foranstaltninger, der ikke har karakter af straf (Den Europæiske Unions charter om grundlæggende rettigheder, art. 41 og 47; Rådets forordning nr. 25/2011 og nr. 330/2011; Rådets afgørelse 2011/18 og 2011/221) (jf. præmis 100-102)

11. EU-ret – principper – ret til forsvar – restriktive foranstaltninger over for Elfenbenskysten – indefrysning af visse personers og enheders midler på baggrund af situationen i Elfenbenskysten – pligt til at meddele de forhold, som lægges til last, og ret til at blive hørt forud for vedtagelsen af sådanne foranstaltninger – foreligger ikke – rettigheder, der sikres ved den domstolsprøvelse, som Unionens retsinstanser foretager, og ved muligheden for at blive hørt efter vedtagelsen af disse foranstaltninger (Rådets forordning nr. 560/2005, art. 11a, stk. 3; Rådets afgørelse 2010/656, art. 7, stk. 3) (jf. præmis 103 og 104)

12. EU-ret – principper – grundlæggende rettigheder – ejendomsret – begrænsninger begrundet i almene hensyn – foranstaltninger om indefrysning af midler – lovlig – betingelser (Den Europæiske Unions charter om grundlæggende rettigheder, art. 17; Rådets forordning nr. 560/2005; Rådets afgørelse 2010/656) (jf. præmis 112-119)

Sagens genstand

Angående

Indledningsvis en påstand om annullation af dels Rådets afgørelse 2011/18/FUSP af 14. januar 2011 om ændring af Rådets afgørelse 2010/656/FUSP om forlængelse af de restriktive foranstaltninger over for Côte d’Ivoire (EUT L 11, s. 36), dels Rådets forordning (EU) nr. 25/2011 af 14. januar 2011 om ændring af forordning (EF) nr. 560/2005 om indførelse af visse specifikke restriktive foranstaltninger mod visse personer og enheder på baggrund af situationen i Côte d’Ivoire (EUT L 11, s. 1), for så vidt som disse retsakter vedrører sagsøgeren.

Afgørelse

Konklusion

1) Rådet for Den Europæiske Union frifindes.

2) Simone Gbagbo bærer sine egne omkostninger og betaler Rådets omkostninger.

3) Republikken Elfenbenskysten og Europa-Kommissionen bærer deres egne omkostninger.